
Riigihanke "Narva Laste Loomemaja rekonstrueerimistööde II etapp" avatud hankemenetluse korraldamine 
1. Asjaolud ja menetluse käik
Vastavalt meetme „Avatud noortekeskuste , teavitamis- ja nõustamiskeksuste ning huvikoolide infrastruktuuri kaasajastamise meetme tingimused ja investeeringute kava koostamise kord”määruse §14 lõike 2 punktile 4 kinnitas Vabariigi Valitsus 07. juuni 2012. a. korraldusega nr 245 Vabariigi Valitsuse 19 juuni 2008.a korralduse  nr 282 „Elukeskkonna arendamise rakenduskava” prioriteetse suuna "Hariduse infrastruktuuri arendamine" meetme „Avatud Noortekeksuste , teavitamis- ja nõustamiskeksuste ning huvikoolide kaasajastamine” investeeringute kava 2007-2015 kinnitamine” muutmise, millega arvati investeeringute kava alusel toetust saavate projektide nimekirja Narva Linnavalitsuse projekt „Narva Laste Loomemaja rekonstrueerimise ja varustamise II etapp”. „Avatud Noortekeksuste , teavitamis- ja nõustamiskeksuste ning huvikoolide kaasajastamine” meetme  siseriiklikuks rakendusüksuseks on SA INNOVE. Meedet rahastatakse Euroopa Regionaalarengu Fondist (ERF). 
Narva linna poolt projekti rakendajaks on  Narva Linnavalitsuse Arhitektuuri- ja Linnaplaneerimise Amet (ALPA).

Narva linna osalus projektis on kinnitatud Narva Linnavolikogu 28.04.2011.a. otsusega nr 61 „Projekti «Narva Laste Loomemaja rekonstrueerimise ninmg varustamise II etapp” omafinantseerimise kinnitamine ja teostaja määramine.
Hankelepingute eeldatavaks maksumuseks  on u 380 000 eurot (käibemaksuta). 
Kuna eeldatav maksumus ületab riigihanke hankemenetluse korraldamise kohustuse maksumuse siseriiklikku piirmäära, teeb Arhitektuuri- ja Linnaplaneerimise Amet ettepaneku algatada projekteerimis-ehitustööde tellimiseks riigihanke avatud hankemenetlus riigihangete seaduses sätestatud korras. 

Hankedokumendid on kooskõlastatud, vastavalt Narva Linnavalitsuse 08.03.2006.a määruse nr 298 "Riigihangete läbiviimise reglement" §-des 4 ja 5 sätestatule, Narva Linnavalitsuse 29.12.2005.a korraldusega nr 1400-k "Riigihanke konkursikomisjoni koosseisu kinnitamine" moodustatud, riigihanke konkursikomisjoni esimehega.

2. Õiguslikud alused

Riigihangete seaduse [RHS] § 10 lg 1 p 2 alusel on riigihangete seaduses sätestatud korda kohustatud järgima kohaliku omavalitsuse üksus, kohaliku omavalitsuse asutus või kohalike omavalitsuste ühendus, kes riigihangete seaduse mõistes on hankija. 

RHS § 15 lg 1 p 2 sätestab, et 2008. aastal ja hiljem alustatud riigihangete puhul on riigihanke korraldamise piirmääraks ehitustööde korral 250 000 eurot.

Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega. 

Haldusmenetluse seaduse § 2 lg 2 alusel ei kohaldu riigihankemenetlusele haldusmenetluse seaduse sätted.
3. Otsus
3.1. Algatada projekteerimis-ehitustööde riigihanke "Narva Laste Loomemaja rekonstrueerimistööde II etapp" avatud hankemenetlus, vastavalt juurdelisatud riigihanke hankedokumentidele.
3.2. Määrata ülalnimetatud riigihankes hankijaks Narva Linnavalitsuse Arhitektuuri- ja Linnaplaneerimise Amet ning riigihanke eest vastutavaks isikuks linnakeskkonna osakonna ehituse vanemspetsialist Irene Weiss-Wendt.
3.3. Määrata ülalnimetatud riigihanke volitatud isikuks  Tallinna Linnaehituse AS projektijuht Merike Õunamägi, isikukood 45704090302.
3.4. Volitada Narva Linnavalitsuse Arhitektuuri- ja Linnaplaneerimise Ametit, ametiasutuse põhimääruse järgse esindaja isikus, sõlmima edukaks tunnistatud pakkumuse esitanud pakkujaga ehitus-tööde hankeleping.

4. Rakendussätted

4.1. Korraldus jõustub seaduses sätestatud korras.
4.2. Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

